Herbekyk nou die kiesstelsel | Netwerk24
Besering aan kind se maag toe 'n skietwond
Wat ouers geglo het 'n gewone besering aan hul sesjarige dogtertjie se maag was, is toe deur dokters as 'n skietwond bevestig.
3 jong mans oorrompel; losprys by ouers geëis
"Mamma, dis nie 'n grap nie, ek is in die moeilikheid.".
Blitsbokke het Stick vir Bokke 'gebrei'
Mzwandile Stick, hulpafrigter van die seëvierende Springbokke, spog met die uitsonderlike prestasie dat hy die kaptein van die Blitsbokke was wat in 2009 die eerste keer Wêreldrugby se sewesreeks gewen het.
Tsitsipas bobaas ná skitterstryd
Daar was nie 'n Roger Federer, Novak Djokovic of Rafael Nadal nie.
Drama, drama en nogmaals drama in Sao Paulo
Dit was 'n dag wat Max Verstappen van die Red Bull-span nog jare lank sal onthou, maar vir die Ferrari-span, asook die Mercedes-spanne, was dit 'n tranedal.
Tegniese ontleding: PSG-waarskuwing wink ná lopie
Die onafhanklike finansiëledienstegroep PSG het PSG Wealth, PSG Batebestuur en PSG Insure onder sy sambreel.
Mike Schüssler: Die werklike kleur van ongelykheid
Ongelykheid in Suid-Afrika bly luidens 'n verslag deur Statistieke Suid-Afrika steeds baie hoog.
Ekonome verwag bykans geen groei vir 2019
Tito Mboweni, minister van finansies, se droewige skets van Suid-Afrika se ekonomie het ekonome hul vooruitsigte vir die jaar laer laat aanpas.
Verkiesing: Is daar 'n krakie in die Swapo-muur?
Wat kan ons te wagte wees tydens die komende verkiesing in Namibië? Pieter Labuschagne voorspel die Swapo-regering kan dalk op presidentsvlak steun verloor.
VBS-skandaal kan EFF verdeel
Die EFF is op pad na 'n potensieel verdelende verkiesingskonferensie van sy topleiers in Desember.
Self, belowe jy ewige trou aan hierdie ekheid?
Vreemd, vreemder, vreemdste.
Sedoos waai Hilda en Tiaan al die pad na Ruiterbosch
Annelisa Weiland, wat vir bykans 20 jaar as die eksentrieke Hilda van Zyl in die Afrikaanse sepie 7de Laan in kykers se huise gekuier het, sal Maandag weer terug wees op die kassie.
Die petite Saskia Redelinghuys het Saterdag byna weggeraak onder haar Simson-agtige geliefde se arm kort nadat die Springbokheld RG Snyman (24) 'n trouring aan haar vinger gesteek het.
KYK: Tiener met seldsame siekte sê dankie
Die afgelope jaar was Nadia du Plooy (15), 'n tienermeisie van Krugersdorp, al 111 dae in die hospitaal se waakeenheid, meer as 100 dae in rehabilitasie-hospitale en 40 dae in gewone hospitaalsale.
Oudjoernalis haak af met vriendin maande ná ALS-diagnose
Minder as 'n jaar ná motorneuronsiekte by haar gediagnoseer is, het Hannelie Booyens, bekende joernalis en voormalige dosent, getrou met 'n vriendin wat self 'n geliefde aan dié toestand afgestaan het.
Herbekyk nou die kiesstelsel
Deur Dawie 14 September 2019 00:00
Een van pres. Cyril Ramaphosa se beloftes onder sy visie van 'n nuwe daeraad is 'n regering wat meer verantwoordbaar aan die mense van Suid-Afrika is.
In die kap en steek van die ANC se interne vergeldingsoorlog wat sedert Ramaphosa se aanstelling geëskaleer het, het dié belofte tot dusver maar min aandag gekry.
Maar met die toename in openbare geweldpleging (of dit nou is weens xenofobie of verset teen hopelose dienslewering) word die dringendheid van die saak opnuut beklemtoon.
As werklik erns gemaak gaan word om te sorg dat die regering in die eerste plek verantwoordbaar is aan die mense van Suid-Afrika, en nie aan Luthuli-huis nie, gaan die funksionering van die parlement grondliggend versterk moet word. Dit is immers een van die grondwetlike steunpilare vir toesig oor die uitvoerende gesag.
Dié parlement funksioneer egter lank­al nie na wense nie weens 'n proses van stelselmatige aftakeling wat sedert die laat negentigs ingetree het. Ter sprake was 'n stelselmatige wegkwyn van intellektuele kapasiteit (veral in die regerende party), 'n afskaling van vraetyd en die bereidwilligheid van veral Baleka Mbete om vir presidente en ministers skuilplek agter die speaker se rokspante te bied. Dan is daar ook die gebrekkige administratiewe en navorsingskapasiteit vir parlementêre portefeuljekomitees.
Maar benewens hierdie faktore, raak die herbesoek van die proporsionele kiesstelsel van kritieke belang as daar enige hoop is om die regering aan die mense van Suid-Afrika verantwoordbaar te hou.
Die proporsionele kiesstelsel beteken dat LP's in die eerste plek aan hul party moet verantwoording doen, en nie aan 'n kiesafdeling nie. Die gevolg is dat die partybase se woord wet is, selfs al verskil individuele LP's met die koers wat hul party inslaan. En dís terloops hoekom Jacob Zuma soveel mosies van wantroue oorleef het.
Meer as 15 jaar gelede het 'n meerderheidsverslag van die verkiesingstaakspan onder leiding van wyle dr. Frederik van Zyl Slabbert aanbeveel dat die kiesstelsel verander word.
Die taakspan se voorstel het onder meer behels dat LP's nie net proporsioneel vanaf partylyste verkies word nie, maar dat voorsiening gemaak word vir 'n bykomende kiesafdelingselement waar kandidate uit spesifieke wyke verkiesbaar is.
'n Kiesafdelingselement word beskou as een van die maatreëls wat kan sorg dat LP's nouer kontak hou met hul kieserskorps. Waarop dit neerkom, is dat 'n LP die belange en wense van die mense in sy of haar kiesafdeling op die hart moet dra eerder as om 'n dienskneg van die party sy hoofsweep te wees.
Só 'n element moes luidens die voorstel behels dat 300 LP's uit kiesafdelings verkies word, en 'n verdere 100 LP's vanaf proporsionele partylyste. Hande is gewring, debatte is gevoer, maar vandag lê Van Zyl Slabbert se verslag steeds en stof vergader, in hoofsaak oor die ANC se drang om Luthuli-huis bo die belange van die mense van Suid-Afrika te stel.
Maar dit is nie net die ANC wat ter sprake is nie. Navorsing wys dat Suid-Afrikaners se ontnugtering met die politiek op 'n hoogtepunt is.
Dít het vanjaar gewys in die laagste stempersentasie sedert die koms van demokrasie in Suid-Afrika.
Nasionale politiek sonder diep, plaaslike wortels ontmoedig politieke deel­name omdat kiesers ontmagtig voel as hulle nie politieke verteenwoordigers het wat hulle in die oë kan kyk nie.